el ru el el el el el el ru el el el en el el el el el en en el el el el el el el en el fr el tr el fr it fr en en el el en el el el el el el el el en el el el el el el de el el el el el en el el el el el el el el el el el el el el el el el el el el el el el el el el el el el el el el el el el el el el el en el el el el el el el el el el el el el el el el ru pl el el en el en
Ο Σούπερμαν εξαφανίζεται για 5 σχεδόν χρόνια από τον πλανήτη γη και ειδικότερα από την Μητρόπολη, προκειμένου να βρει τον εαυτό του και να ψάξει για επιζώντες από τον κατεστραμμένο πλανήτη του, τον Κρύπτον.
Η απουσία του από τη μια οδηγεί στην αύξηση της εγκληματικότητας και από την άλλη στη δυσαρέσκεια της αγαπημένης του δημοσιογράφου, της Λόις Λέιν.
Τελευταίο σχέδιο του Λούθορ: η δημιουργία μιας καινούργιας ηπείρου με τη χρήση κρυστάλλων, εκείνων που είναι συνυφασμένοι με την παρουσία του Σούπερμαν στη γη. Βέβαια, με τη δημιουργία νέας ηπείρου, οι παλιές θα... καταποντιστούν, οδηγώντας στο θάνατο δισεκατομμύρια ανθρώπους!
Αυτό ποσώς ενδιαφέρει τον Λεξ Λούθορ, που σκέφτεται να πουλήσει πανάκριβα στους έχοντες και κατέχοντες, οικόπεδα στη νέα του ήπειρο! Ο Σούπερμαν θα προσπαθήσει να τον σταματήσει. Δεν ξέρει, όμως, πως η νέα γη που δημιουργείται, έχει ως βασικό συστατικό της τον κρυπτονίτη.
Το μοναδικό στοιχείο που μπορεί να σκοτώσει - κυριολεκτικά - τον υπερήρωα.
Θα τα καταφέρει ο Σούπερμαν; Θα σώσει την ανθρωπότητα; Θα κερδίσει ξανά την καρδιά της Λόις Λέιν; Θα επιβιώσει ο ίδιος; Και ποια η σχέση του με τον γιο της αγαπημένης του;